Diari Oficial de la Generalitat Valenciana


Sumari del DOGV 116, del 11-08-1983 (1983/802372)

RESOLUCIÓ d'11 de juliol de 1983, de la Direcció General de Serveis de la Conselleria de Sanitat, Seguretat Social i Treball, per la qual es convoquen ajudes, en concepte de subvenció, per a construcció, adquisició d'immobles, ampliació i reforma amb canvi d'us de Centres dedicats a la prevencio, atencio, integració, tractament, rehabilitacio i/o assistència a la família, infància i joventut, transeünts, minories ètniques i d'altres, toxicomans, drogadictes, vells i disminuïts i a equips de Serveis Socials de base i sempre d'acord amb les disponibilitats pressupostaries que aquesta Direcció General te assignades per a aquestes finalitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/07/11/(1)/dof/vci/html**

### Dades del document

Número de DOGV
:   116

Data del DOGV
:   11-08-1983

Secció del DOGV
:   DISPOSICIONS GENERALS

Número del document
:   1983/802372


Data del document
:   11-07-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució d'11 de juliol de 1983, de la Direcció General de Serveis Socials de la Conselleria de Sanitat, Seguretat Social i Treball, per la qual es convoquen ajudes, en concepte de subvenció, per a la construcció, adquisició d'immobles, ampliació i reforma amb canvi d'ús de Centres dedicats a la prevenció, atenció, integració, tractament, rehabilitació i/o assistència a la família, infància i joventut, transeünts, minories ètniques i d'altres, toxicòmans, drogadictes, vells i disminuïts i a equips de Serveis Socials de base i sempre d'acord amb les disponibilitats pressupostàries que aquesta Direcció General té assignades per a aquestes finalitats.  
Vistes les necessitats existents en aquest àmbit a la Comunitat Valenciana, la Conselleria de Sanitat, Seguretat Social i Treball ha considerat convenient convocar, dins dels límits pressupostaris, ajudes en concepte de subvenció per a construcció, adquisició d'immobles, ampliació i reforma amb canvi d'ús de Centres destinats a la prevenció, atenció, integració, tractament, rehabilitació i/o assistència a la família, infància i joventut, transeünts, minories ètniques i d'altres, toxicòmans, drogaaddictes, vells i disminuïts i Equips de Serveis Socials de base i sempre d'acord amb les disponibilitats pressupostàries que aquesta Direcció General té assignades per a aquestes finalitats.   
Quant a la sol·licitud, tramitació, resolució i pagament d'aquestes ajudes, seran regulades per les disposicions de general aplicació i pel que, específicament, estableix aquesta resolució.   
En atenció a aquests motius i d'acord amb les disposicions aplicables, he resolt:   
Primera  
Queden convocades, amb càrrec a l'exercici econòmic corresponent a l'any 1983, ajudes en concepte de subvenció per a la construcció, adquisició d'immobles, ampliació i reforma amb canvi d'ús de Centres destinats a la prevenció, atenció, integració, tractament, rehabilitació i/o assistència a la família, infància i juventut, transeünts, minories ètniques o d'altres, toxicòmans, drogaaddictes, vells i disminuïts i a equips de Serveis Socials de base.   
Segona: Concepte de la subvenció  
L'ajuda serà atorgada en concepte de subvenció per tal de contribuir a les despeses de les obres de reforma, amb canvi d'ús, ampliació, construcció i adquisició d'immobles de Centres dedicats a la prevenció, atenció, integració, tractament, rehabilitació i/o assistència a la família, infància i joventut, transeünts, minories ètniques i d'altres, toxicòmans, drogaaddictes, vells i disminuïts i a equips de Serveis Socials de base.   
Tercera: Sòl licitants  
Podran sol·licitar aquestes ajudes les Corporacions Locals.   
Cuarta: Exclusions  
No podrà ser sol·licitada subvenció per a:   
U.-Obres fetes amb anterioritat a la subvenció.   
Dos.-Obres subvencionades en exercicis anteriors i pel mateix concepte.   
Tres.-Obres auxiliades per altres entitats en més del 70%.  
Cinquena: Docamentació  
Per a la petició de subvenció haurà de presentar-se, per triplicat exemplar, a les Delegacions Territorials de Serveis Socials de la província on radique el Centre per al qual és sol·licitada la subvenció, sense perjudici del que disposa l'article 66 de la Llei de Procediment Administratiu, la documentació següent:   
U.-Instància signada per qui represente legalment la Corporació, segons model facilitat per la Delegació Territorial.   
Dos.-Certificació de l'Acord del Ple de la Corporació, segons el qual:   
a) S'autoritze la petició.   
b) La Corporació es comprometa a:   
1. Coordinar-se amb la Direcció General de Serveis Socials en la planificació general que aquesta elabore.   
2. Sotmetre's a control públic mitjançant la presentació del pla de treball, el seguiment tècnic i la justificació econòmica.   
3. No variar la destinació del Centre al qual és destinada la subvenció, en un període inferior a 30 anys.   
4. Comunicar a les persones atases, o a llurs representants legals, la concessió de l'ajuda.   
5. A requeriment de la Direcció General de Serveis Socials, quedarà obligada a col·laborar en la satisfacció de la demanda de serveis, respectant les característiques de l'entitat i l'adequada qualitat dels serveis.   
6. Certificar que el Pressupost de la Corporació té consignada, o consignarà, la partida suficient per a fer-se càrrec de la part d'obra que no resulte auxiliada, i de les despeses corrents, subsegüents.   
Tres.-Memòria, amb especificació de:   
a) Finalitat de la Institució.   
b) Serveis que presta i objectius que es pretén.   
c) Nombre de places actuals, disponibles i/o cobertes, i les previstes (si escau).   
d) Projecte de funcionament o programació per a l'any en curs (segons casos).   
Quatre.-Si són Patronats o Protectorats, finançats parcialment o total per la Corporació corresponent:   
a) Còpia dels Estatuts, compulsada mitjançant diligència de la Delegació Territorial.   
b) Document acreditatiu del número de registre de l'Entitat.   
c) Autorització del Patronal o Protectorat per a realitzar la inversió i obra.   
d) Certificació del Secretari de la Corporació en la qual conste l'assignació pressupostària destinada al Centre per al qual se sol·licita.   
Cinc.-Certificació del Secretari de la Corporació que les obres que es pretenen realitzar no estan executades amb anterioritat a la petició de la subvenció.   
Sis.-Certificat del Secretari de l'Ajuntament fent constar el compliment de la normativa urbanística aplicable.   
Set.-Avantprojecte o Projecte Bàsic, en què conste:   
a) Memòria, on siga justificat el programa de necessitats, específicant la integració i/o relació amb altres equipaments de Serveis Socials, Assistencials, Sanitaris, Culturals, etc. (respecte a l'àrea urbana d'influència i/o respecte a la comarca); declaració de compliment de la normativa vigent aplicable (urbanística, de seguretat, normes bàsiques d'edificació, supressió de barretes arquitectòniques, etc.).   
b) Plànols, explicitant-hi els llocs significants de la trama urbana (zones lliures, espais verds, altres serveis i connexió i/o relació amb el nucli urbà i/o barri), plànols de conjunt i de distribució.   
c) Pressupost global, amb expressió de les partides més significants i llur valoració.   
d) Calendari d'execució possible de l'obra.   
Vuit.-En el supòsit d'adquisició d'immobles, s'acompanyarà a l'apartat set:   
a) Certificat del Registre de la Propietat en el qual s'acredite la propietat del venedor de l'immoble objecte de l?adquisició, i que està lliure de càrregues i gravàmens.   
b) Documents d'opció de compra, en el qual figurarà:   
1. Data de la caducitat.   
2. Preu de la compra.   
3. Forma de pagament.   
c) Certificat de seguretat i memòria valorada de la reparació necessària i suficient.   
Nou.-En aquells supòsits en què s'hagués presentat expedient en la convocatòria de l'exercici anterior, en el qual ja es feren constar els requisits continguts als apartats anteriors d'aquesta convocatòria, queden dispensats d'incloure'ls en aquesta nova petició, sempre que no s'hi haguessen produït variacions, en les dades o requisits ja exposats.   
Sisena: Termini de presentació  
El termini de presentació de sol·licituds finalitzarà el dia 14 d'octubre de 1983.   
Setena: Tramitació  
U.-Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades, haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, i, en cas contrari, s'arxivarà sense més tràmit.   
Dos.-Les Delegacions esmentades podran reclamar a l'Entitat, Institució o Centre les dades, documents o aclariments que consideren necessaris per a completar l'expedient.   
Tres.-La Delegació Territorial corresponent incorporarà informe social a l'expedient, en funció de les dades obrants i de les que resulten de les comprovacions que estime oportú de realitzar, sobre la procedència de concedir, reduir o denegar l'ajuda sol·licitada.   
Quatre.-Completat l'expedient, seran enviats a la Direcció General de Serveis Socials, l'original i una còpia d'aquest, i l'altra còpia quedarà en poder de la Delegació Territorial corresponent.   
Cinc.-La Direcció General de Serveis Socials, a la vista dels expedients, podrà recaptar els informes d'Organismes i Entitats que estime oportuns per a la millor resolució d'aquests, així com convocar els sol·licitants per recaptar els aclariments que considere pertinents.   
Vuitena: Resolució d'expedients  
La Direcció General de Serveis Socials adoptará la resolució que s'escaiga a la vista dels expedients, de les necessitats reals i de la Planificació General que aquesta tinga disposada.   
Aquesta resolució serà notificada als interessats i a la Delegació Territorial corresponent.   
Novena: Recursos  
Contra la resolució que dicte la Direcció General de Serveis Socials, els interessats podran interposar recurs d'alçada davant l'Excm. Sr. Conseller de Sanitat, Seguretat Social i Treball, en el termini de quinze dies comptats a partir del següent de la notificació de la resolució.   
Contra les resolucions dels recursos d'alçada podrà ser interposat recurs contencioso-administratiu, d'acord amb el que estableix la Llei reguladora d'aquesta Jurisdicció.   
Deu : Justificació de la despesa y pagament de les subvencions   
U.-Una vegada comunicada la concessió d'ajuda, caldrà enviar un exemplar del projecte, visat pel Col·legi Oficial corresponent, i l'avantprojecte aprovat per la Direcció General de Serveis Socials serà completat amb la documentació següent:   
a) Memòria, atenent-se a la normativa vigent.   
b) Plànols del conjunt i de detall, amb les especificacions necessàries per a la total i correcta definició de l'obra.   
c) Plec de condicions particulars en el qual es determinarà el termini d'execució, termini de garantia i les condicions econòmiques, clàusules de revisió de preus (incloent-hi fórmula polinòmica, si hi hagués revisió), obres completes, etc   
d) Pressupost, integrat o no per diversos parcials, amb expressió dels preus unitaris descomposts, estat detallat de medicions i aplicació de preus.   
Dos.-Si escaigués adquisició d'immobles, s'enviará, de més a més, còpia de l'escriptura pública de compra-venda en què constarà el preu i la forma de pagament.   
També s?hi farà constar que l'immoble objecte de subvenció haurà de mantenir-se durant 30 anys destinat a la finalitat que va servir de fonament a la petició.   
Tres.-Efectuada l'adjudicació i contractació de l'obra, serà enviat original i còpia autentificada del contracte celebrat amb l'adjudicatari.   
Quatre.-a) La justificació del pagament o pagaments es realitzarà mitjançant certificacions, esteses a origen, de l'obra realitzada i valorada d'acord amb el projecte presentat, aprovats per la Corporació Local. (Aquestes certificacions es realitzaran d'acord amb el model oficial d'aquesta Conselleria.)   
b) L'última certificació serà, almenys, del 15% de l?import total de l'obra i s?hi farà constar la recepció de l'obra per part de la Corporació. A més, aquesta Certificació anirà acompanyada de:   
1. Rebut del contractista justificatiu d'haver cobrat l'import corresponent al percentatge no cobert per la subvenció.   
2. Acta notarial en què es faça constar l'afectació, durant 30 anys de l?edifici objecte de l?obra, a la finalitat que va servir de fonament a la petició i que així es farà constar, en el termini de dos mesos, en escriptura pública i en posterior inscripció al Registre de la Propietat, un certificat del qual serà enviat a aquesta Conselleria.   
Cinc.-A la documentació ressenyada haurà d'acompanyar en tots els casos:   
a) Notificació de l'entitat bancària i número de compte on hauran de situar-se els fons de l'ajuda, per duplicat exemplar.   
b) Una vegada rebuda l'ajuda, se?n notificarà la recepció, en el termini de quinze dies, de la quantitat rebuda, concepte i aplicació d'aquesta.   
Onze  
L'incompliment total o parcial de qualssevol condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional, constituirà causa determinant de la revocació de l'ajuda i del reintegrament per part del Centre, amb el requeriment previ de la Direcció General de Serveis Socials, el qual, de no ser atés, promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altra mena que en cada cas escaiguen.   
València, 11 de juliol de 1983.   
El Director General de Serveis Socials,   
ALFONS GARCIA I NINET


Còpia Permalink ELI